
A szemkamerás piackutatás bemutatása – hatékony-e az Arany Ászok display hirdetése?

A dolgozat eredeti célja az volt, hogy marketing kutatói szemszögből mutassuk be a szemkamerás módszertant. Ehhez az Arany Ászok display hirdetését választottuk ki, mivel úgy gondoltuk, hogy ezzel a módszer legfontosabb elemeit átfogóan be tudjuk mutatni. A kutatás alapfelvetése az volt, hogy mivel ez a kampány több díjat is nyert, a display verziója is hatékony. A vizsgálat során, amit egyetemista diákok körében végeztünk, 7 további képpel hasonlítottuk össze az Arany Ászok hirdetését egy stabil szemkamera segítségével. Az eredmények azt mutatják, hogy a kép hatékonyan működött, mivel mindkét rajta lévő üzenet, és a márka is elérte a fogyasztókat. A többi hirdetés nagy részét is hatékonynak tekinthetjük, viszont találtunk néhány érdekes problémát is, amiket érdekes lehet megvizsgálni, ha egy hatékony display hirdetést szeretnénk készíteni.



